《筑城三首》
唐代·曹邺

郎有蘼芜心，妾有芙蓉质。不辞嫁与郎，筑城无休日。

呜呜啄人鸦，轧轧上城车。力尽土不尽，得归亦无家。

筑人非筑城，围秦岂围我。不知城上土，化作宫中火。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。